ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ଉଜବେକିସ୍ତାନର ରାଷ୍ଟ୍ରପତି ମହାମହିମ ଶବକତ ମିର୍ଜିୟୋଏଭଙ୍କ ମଧ୍ୟରେ ଭର୍ଚୁଆଲ୍ ସମ୍ମିଳନୀ
ଆସନ୍ତା ଡିସେମ୍ବର 11, 2020 ରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ଉଜବେକିସ୍ତାନର ରାଷ୍ଟ୍ରପତି ମହାମହିମ ଶବକତ ମିର୍ଜିୟୋଏଭଙ୍କ ମଧ୍ୟରେ ଏକ ଭର୍ଚୁଆଲ୍ ସମ୍ମିଳନୀ ଅନୁଷ୍ଠିତ ହେବାକୁ ଯାଉଛି।
ଭାରତ ଏବଂ ଏକ ମଧ୍ୟ ଏସୀୟ ଦେଶ ମଧ୍ୟରେ ଏହା ପ୍ରଥମ ଦ୍ୱିପାକ୍ଷିକ ‘ଭର୍ଚୁଆଲ୍ ସମ୍ମିଳନୀ’ ହେବ। ଉଭୟ ନେତା କୋଭିଡ ପରବର୍ତ୍ତୀ ସମୟରେ ଭାରତ-ଉଜବେକିସ୍ତାନ ସଂପର୍କକୁ ମଜବୁତ କରିବା ସହିତ ଦ୍ୱିପାକ୍ଷିକ ସମ୍ପର୍କକୁ ସୁଦୃଢ କରିବା ଉପରେ ଆଲୋଚନା କରିବେ। ଉଭୟ ଆଞ୍ଚଳିକ ଏବଂ ଆନ୍ତର୍ଜାତିକ ପ୍ରସଙ୍ଗ ଉପରେ ମଧ୍ୟ ଦୁଇ ନେତା ମତ ବିନିମୟ କରିବେ।
ନିକଟ ଅତୀତରେ ଭାରତ ଏବଂ ଉଜବେକିସ୍ତାନ ଉତ୍ତମ ସମ୍ପର୍କ ବଜାୟ ରଖିଛନ୍ତି। ବିଗତ 2015 ଏବଂ 2016 ରେ ପ୍ରଧାନମନ୍ତ୍ରୀ ମୋଦୀଙ୍କ ଉଜବେକିସ୍ତାନ ଗସ୍ତ ଏବଂ 2018 ଏବଂ 2019 ରେ ରାଷ୍ଟ୍ରପତି ମିର୍ଜିୟୋଏଭଙ୍କ ଭାରତ ଗସ୍ତ ଦୁଇ ଦେଶ ମଧ୍ୟରେ ରଣନୀତିକ ଭାଗିଦାରୀକୁ ଏକ ନୂତନ ଗତିଶୀଳତା ପ୍ରଦାନ କରିଛି। ଭର୍ଚୁଆଲ୍ ଶିଖର ସମ୍ମିଳନୀ ସହିତ ଅନେକ ଚୁକ୍ତିନାମା/ଏମଓୟୁ ଦୁଇ ଦେଶ ମଧ୍ୟରେ ସାକ୍ଷରିତ ହେବ ବୋଲି ଆଶା କରାଯାଉଛି
ରେଳ ମନ୍ତ୍ରଣାଳୟ
ଆଜିସୁଦ୍ଧା 2813 ଶ୍ରମିକ ସ୍ପେଶାଲ ଟ୍ରେନ ଜରିଆରେ ଭାରତୀୟ ରେଳ ପରିବହନ କରିଛି 37 ଲକ୍ଷ ଯାତ୍ରୀ
• ଟ୍ରେନ ଚଳାଚଳ ବୃଦ୍ଧି ଯୋଗୁଁ ହ୍ରାସ ପାଇଛି ଭିଡ
• ଶତକଡା 80 ଭାଗ ଶ୍ରମିକ ସ୍ପେଶାଲ ଟ୍ରେନର ଗନ୍ତବ୍ୟସ୍ଥଳ ରହିଛି ଉତ୍ତରପ୍ରଦେଶ ଓ ବିହାର
• ଭିଡ ହ୍ରାସ କରିବା ଲାଗି କେତେକ ଟ୍ରେନର ମଥୁରା ଓ ଝାରସୁଗୁଡା ଦେଇ ଦିଗ ପରିବର୍ତ୍ତନ
• ଆଞ୍ଚଳିକ ଓ ମଣ୍ଡଳ ସ୍ତରରେ ଅହୋରାତ୍ର ସ୍ଥିତି ତଦାରଖ କରୁଛି ରେଳବାଇ ବୋର୍ଡ
• ଯାତ୍ରୀମାନଙ୍କ ଦୁଃଖ କଷ୍ଟ ଲାଘବ କରିବାକୁ ରେଳବାଇ ଆଇଆରସିଟିସି ଜରିଆରେ ନିୟମିତ ଖାଦ୍ୟ ଓ ପାନୀୟ ଯୋଗାଣ କଲା ସୁନିଶ୍ଚିତ
ଆଜି  ସକାଳ 10ଟା ସୁଦ୍ଧା ଭାରତୀୟ ରେଳବାଇ 2813 ଶ୍ରମିକ ସ୍ପେଶାଲ ଟ୍ରେନ ଜରିଆରେ 37 ଲକ୍ଷରୁ ଉର୍ଦ୍ଧ୍ଵ ଯାତ୍ରୀ ପରିବହନ କରିଛି । ପ୍ରାୟ ଶତକଡା 60 ଭାଗ ଟ୍ରେନ ଗୁଜରାଟ, ମହାରାଷ୍ଟ୍ର ଏବଂ ପଞ୍ଜାବରୁ ବାହାରି ଉତ୍ତରପ୍ରଦେଶ ଓ ବିହାର ଯାତ୍ରା କରିଛି । ଶତକଡା 80 ଭାଗ ଶ୍ରମିକ ସ୍ପେଶାଲ ଟ୍ରେନ ମଧ୍ୟରୁ ଉତ୍ତରପ୍ରଦେଶକୁ 1301 ଓ ବିହାରକୁ 973ଟି ଟ୍ରେନ ଯାତ୍ରା କରିଛି । ଉତ୍ତରପ୍ରଦେଶର ଲକ୍ଷ୍ନୌ ଓ ଗୋରଖପୁର ଅଞ୍ଚଳକୁ ଏବଂ ବିହାରର ପାଟନା ଅଞ୍ଚଳକୁ ଅଧିକାଂଶ ଟ୍ରେନ ଯାତ୍ରା କରିଛି । ଗତକାଲି ସୁଦ୍ଧା ଯାତ୍ରା ଶେଷ କରିଥିବା 565ଟି ଟ୍ରେନ ମଧ୍ୟରୁ 266ଟି ବିହାର ଓ 172ଟି ଉତ୍ତରପ୍ରଦେଶକୁ ଯାତ୍ରା କରିଛି । ଏହିସବୁ ସ୍ଥାନକୁ ଟ୍ରେନଗୁଡିକ ଯାତ୍ରା କରିବା ଯୋଗୁଁ ଅଧିକ ଭିଡ ପରିଲକ୍ଷିତ ହୋଇଥିଲା । ବିଭିନ୍ନ ସ୍ୱାସ୍ଥ୍ୟ ଓ ସାମାଜିକ ଦୂରତ୍ଵ ଭଳି ଔପଚାରିକତା ଯୋଗୁଁ ଟ୍ରେନରୁ ଓହ୍ଲାଇବା ବିଲମ୍ଭିତ ହେବା ସହ ଷ୍ଟେସନରେ ଜନଗହଳି ମଧ୍ୟ ବୃଦ୍ଧି ପାଇଥିଲା । ଭିଡ କମାଇବା ପାଇଁ କେତେକ ଟ୍ରେନକୁ ମଥୁରା ଓ ଝାରସୁଗୁଡା ବାଟ ଦେଇ ଯାତ୍ରା କରାଯାଇଥିଲା । ବିଭିନ୍ନ ରୁଟରେ ହେଉଥିବା ଗହଳି ଯୋଗୁଁ ତାହାର ପରିଚାଳନା ବ୍ୟବସ୍ଥା ଉପରେ ମଧ୍ୟ ନଜର ରଖାଯାଇଥିଲା । ଅଞ୍ଚଳ ଓ ମଣ୍ଡଳସ୍ତରରେ ଯେପରି ଟ୍ରେନଗୁଡିକ ବିଳମ୍ଭିତ ନହୁଏ ସେଥିପାଇଁ ରେଳବାଇ ବୋର୍ଡ ପକ୍ଷରୁ ତା ଉପରେ ତୀକ୍ଷ୍ଣ ନଜର ରଖାଯାଇଥିଲା । ଶ୍ରମିକ ସ୍ପେଶାଲ ଟ୍ରେନଗୁଡିକ ଯେପରି ନିର୍ଦ୍ଧାରିତ ସମୟରେ ଗନ୍ତବ୍ୟସ୍ଥଳରେ ପହଞ୍ଚେ, ସେଥିପାଇଁ ଚାଳକ ଦଳଙ୍କୁ ସଚେତନ କରାଯାଇଥିଲା । ଏହିସବୁ ନିଷ୍ପତ୍ତି ଯୋଗୁଁ ଭିଡ ହ୍ରାସ ପାଇବା ସହ ଅଧିକାଂଶ ଟ୍ରେନର ଚଳାଚଳ ସୁବ୍ୟବସ୍ଥିତ ହୋଇପଡ଼ିଛି ।
ପୂର୍ବ ଦିଗରେ ଗତି କରୁଥିବା ଅଧିକାଂଶ ଟ୍ରେନର ଭିଡ ଯୋଗୁଁ ଯାତ୍ରା ବିଳମ୍ଭିତ ହେବା ସହ ଖାଦ୍ୟ ପରିବଣ୍ଟନ ସୂଚୀ ମଧ୍ୟ ଠିକ ଭାବେ ଅନୁସରଣ ହୋଇପାରିନଥିଲା । ଆଇଆରସିଟିସି ଓ ରେଳବାଇ ପକ୍ଷରୁ ଶ୍ରମିକ ସ୍ପେଶାଲ ଟ୍ରେନରେ ଖାଦ୍ୟ ଓ ପାନୀୟ ଜଳର ପର୍ଯ୍ୟାପ୍ତ ବ୍ୟବସ୍ଥା ଫଳରେ ଯାତ୍ରୀମାନଙ୍କ ଦୁଃଖ କଷ୍ଟ ଲାଘବ ହୋଇପାରିଥିଲା ।
କୋଇଲା ମନ୍ତ୍ରଣାଳୟ
ବାଣିଜ୍ୟିକ ଖଣି ନିଲାମୀର ଦ୍ୱିତୀୟ ଦିନରେ ନିଲାମ ହେଲା ଓଡ଼ିଶାର ଦୁଇଟି କୋଇଲା ଖଣି
ସିଏମଏସପି ଆଇନ ଏବଂ ଏମଏମଡିଆର ଆଇନର ଚତୁର୍ଥ ଓ ପଞ୍ଚମ ପର୍ଯ୍ୟାୟ ଦ୍ୱିତୀୟ ପ୍ରୟାସ ଅଧୀନରେ ବାଣିଜ୍ୟିକ କୋଇଲା ଖଣିର ନିଲାମୀ ମାର୍ଚ୍ଚ ୩୦, ୨୦୨୨ରେ ଆରମ୍ଭ ହୋଇଥିଲା। ଏହି କ୍ରମରେ କୋଇଲା ମନ୍ତ୍ରଣାଳୟ ପକ୍ଷରୁ ଆଜି ଇ-ନିଲାମୀର ଦ୍ୱିତୀୟ ଦିନରେ ଦୁଇଟି ଏମଏମଡିଆର କୋଇଲା ଖଣି ନିଲାମ କରାଯାଇଛି । ଏହି ଦୁଇଟି ହେଲା ଘୋଗରପାଲି ଏବଂ ଏହାର ଗଭୀର ସମ୍ପ୍ରସାରଣ କୋଇଲା ଖଣି । କୋଇଲା ଖଣିର ବିବରଣୀ ନିମ୍ନରେ ଦିଆଗଲା:-
- ଉଭୟ କୋଇଲା ଖଣିରୁ ସମ୍ପୂର୍ଣ୍ଣ ଖଣିଜ ଉତ୍ତୋଳନ କରାଯିବ ।
- ଏଗୁଡ଼ିକର ମୋଟ ଗଚ୍ଛିତ ଖଣିଜ ଦ୍ରବ୍ୟ ପରିମାଣ ୧୨୮୮.୨୮ ନିୟୁତ ଟନ ରହିଛି ।
- ଏହି ଦୁଇଟି ଖଣିର ପିଆରସି ଦର ବାର୍ଷିକ ୨୦ ନିୟୁତ ଟନ୍ ରହିଛି ।
PS
(Visitor Counter : 94
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପାରାଲିମ୍ପିକ୍ସ ଖେଳରେ ସ୍ୱର୍ଣ୍ଣ ପଦକ ବିଜେତା ଶୁଟର ମନୀଷ ନରଓ୍ୱଲଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ପାରାଲିମ୍ପିକ୍ସ ଗେମ୍ସ, ଟୋକିଓରେ ସ୍ୱର୍ଣ୍ଣ ପଦକ ବିଜେତା ଶୁଟର ମନୀଷ ନରଓ୍ୱଲଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“#ପାରାଲିମ୍ପିକ୍ସରେ ଗୌରବ ଯାତ୍ରା ଅବ୍ୟାହତ ରହିଛି । ଯୁବ ତଥା ବିଶାଳ ପ୍ରତିଭାର ଅଧିକାରୀ ମନୀଷ ନରଓ୍ୱଲଙ୍କ ଉଲ୍ଲେଖନୀୟ ଉପଲବ୍ଧି । ତାଙ୍କ ସ୍ୱର୍ଣ୍ଣ ପଦକ ଜିତିବା ଭାରତୀୟ କ୍ରୀଡା ପାଇଁ ଗୁରୁତ୍ୱପୂର୍ଣ୍ଣ କ୍ଷଣ । ତାଙ୍କୁ ଅଭିନନ୍ଦନ । ତାଙ୍କ ଉଜ୍ୱଳ ଭବିଷ୍ୟତ କାମନା କରୁଛି ।#ପ୍ରେଜ4ପାରା ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ମା ଚନ୍ଦ୍ରଘଣ୍ଟାଙ୍କୁ ପ୍ରଣାମ କରିଛନ୍ତି
ସମସ୍ତ ନକାରାତ୍ମକ ଶକ୍ତିକୁ ପରାସ୍ତ କରି ସମସ୍ତ ଭକ୍ତଙ୍କୁ ଶକ୍ତି ପ୍ରଦାନ କରିବାକୁ ପ୍ରଧାନମନ୍ତ୍ରୀ ମା ଚନ୍ଦ୍ରଘଣ୍ଟାଙ୍କୁ ପ୍ରାର୍ଥନା କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ମା ଚନ୍ଦ୍ରଘଣ୍ଟାଙ୍କ ପାଦତଳେ ମଥା ପାତି ପ୍ରଣାମ । ଦେବୀ ଚନ୍ଦ୍ରଘଣ୍ଟା ନିଜର ସମସ୍ତ ଭକ୍ତଙ୍କୁ ନକାରାତ୍ମକ ଶକ୍ତି ଉପରେ ବିଜୟର ଆଶୀର୍ବାଦ ଦିଅନ୍ତୁ । ଏହି ଅବସରରେ ମାଙ୍କ ସ୍ତୁତିଗାନ....”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୁମାରଘାଟରେ ଉଲଟା ରଥଯାତ୍ରା ସମୟରେ ଘଟିଥିବା ଦୁର୍ଘଟଣାକୁ ନେଇ ଦୁଃଖପ୍ରକାଶ କଲେ ପ୍ରଧାନମନ୍ତ୍ରୀ
ପୀଡ଼ିତଙ୍କ ପାଇଁ ପ୍ରଧାନମନ୍ତ୍ରୀ ଜାତୀୟ ରିଲିଫ ପାଣ୍ଠିରୁ ଘୋଷଣା କଲେ ଅନୁକମ୍ପାମୂଳକ ସହାୟତା ରାଶି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତ୍ରିପୁରାର କୁମାରଘାଟରେ ଉଲଟା ରଥଯାତ୍ରା ସମୟରେ ଘଟିଥିବା ଦୁର୍ଘଟଣାକୁ ନେଇ ଗଭୀର ଶୋକ ପ୍ରକଟ କରିଛନ୍ତି । ଶ୍ରୀ ମୋଦୀ ଦୁର୍ଘଟଣାରେ ପୀଡ଼ିତଙ୍କ ପାଇଁ ପ୍ରଧାନମନ୍ତ୍ରୀ ଜାତୀୟ ରିଲିଫ ପାଣ୍ଠି ରୁ ଅନୁକମ୍ପାମୂଳକ ସହାୟତା ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରି କହିଛନ୍ତି :
‘‘କୁମାରଘାଟରେ ଘଟିଥିବା ଦୁର୍ଘଟଣା ଦୁଃଖଦାୟକ। ଏହି ଦୁର୍ଘଟଣାରେ ନିଜର ପ୍ରିୟଜନଙ୍କୁ ହରାଇଥିବା ଲୋକଙ୍କ ପ୍ରତି ସମବେଦନା ଜଣାଉଛି । ଆହତମାନଙ୍କର ଆଶୁ ଆରୋଗ୍ୟ କାମନା କରୁଛି । ସ୍ଥାନୀୟ ପ୍ରଶାସନ ପୀଡ଼ିତମାନଙ୍କୁ ଯଥାସମ୍ଭବ ସହାୟତା ଯୋଗାଇ ଦେଉଛି : ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ’’।
‘‘ତ୍ରିପୁରାରେ ଘଟିଥିବା ଏହି ଦୁର୍ଘଟଣାରେ ପ୍ରାଣ ହରାଇଥିବା ଲୋକଙ୍କ ନିକଟ ସମ୍ପର୍କୀୟଙ୍କୁ ପିଏମଏନଆରଏଫରୁ ୨ଲକ୍ଷ ଟଙ୍କାର ଅନୁକମ୍ପାମୂଳକ ସହାୟତା ଯୋଗାଇ ଦିଆଯିବ ଏବଂ ଆହତମାନଙ୍କୁ ୫୦,୦୦୦ ଟଙ୍କାର ସହାୟତା ପ୍ରଦାନ କରାଯିବ : ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ’’
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶିଷ୍ଟ ସ୍ଥପତି ଡଃ ବିଭି ଦୋଶୀଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶିଷ୍ଟ ସ୍ଥପତି ଡଃ ବିଭି ଦୋଶୀଙ୍କ ବିୟୋଗରେ ଗଭୀର ଶୋକ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ଡଃ ବିଭି ଦୋଶୀ ଜୀ ଜଣେ ପ୍ରତିଭାସମ୍ପନ୍ନ ସ୍ଥପତି ଓ ଉଲ୍ଲେଖନୀୟ ଅନୁଷ୍ଠାନ ନିର୍ମାତା ଥିଲେ । ଆଗାମୀ ପୀଢି ଭାରତର ବିଭିନ୍ନ ସ୍ଥାନରେ ତାଙ୍କ ସମୃଦ୍ଧ କାର୍ଯ୍ୟ ଅବଲୋକନ କରି ତାଙ୍କ ମହାନତା ସମ୍ପର୍କରେ ଜାଣିପାରିବେ । ତାଙ୍କ ବିୟୋଗ ଦୁଃଖଦାୟକ । ତାଙ୍କ ପରିବାର ଓ ପ୍ରଶଂସକମାନଙ୍କୁ ସମବେଦନା । ଓମ ଶାନ୍ତି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପଶ୍ଚିମବଙ୍ଗ ରେଳ ଦୁର୍ଘଟଣା ପରିପ୍ରେକ୍ଷୀରେ ରେଳ ମନ୍ତ୍ରୀଙ୍କ ସହ ପ୍ରଧାନମନ୍ତ୍ରୀଙ୍କ ବାର୍ତ୍ତାଳାପ ଓ ସ୍ଥିତି ସମୀକ୍ଷା
ପଶ୍ଚିମବଙ୍ଗ ରେଳ ଦୁର୍ଘଟଣା ପରିପ୍ରେକ୍ଷୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରେଳ ମନ୍ତ୍ରୀ ଶ୍ରୀ ଅଶ୍ୱିନୀ ବୈଷ୍ଣବଙ୍କ ସହ ଆଲୋଚନା କରିବା ସହ ସ୍ଥିତି ସମୀକ୍ଷା କରିଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ରେଳ ମନ୍ତ୍ରୀ ଶ୍ରୀ @AshwiniVaishnawଙ୍କ ସହ କଥା ହେଲି ଓ ପଶ୍ଚିମବଙ୍ଗ ରେଳ ଦୁର୍ଘଟଣାର ସ୍ଥିତି ସମୀକ୍ଷା କଲି । ଶୋକସନ୍ତପ୍ତ ପରିବାରଗୁଡିକୁ ସମବେଦନା ଜଣାଉଛି । ଅସୁସ୍ଥମାନଙ୍କ ଦ୍ରୁତ ଆରୋଗ୍ୟ କାମନା କରୁଛି ।”
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଦେଶରେ ଆରୋଗ୍ୟ ହାର ବୃଦ୍ଧି ଅବ୍ୟାହତ; ଗତ 24 ଘଣ୍ଟାରେ ରେକର୍ଡ 73,642 ସୁସ୍ଥ
● ଲଗାତାର 2 ଦିନ ପାଇଁ ଦୈନିକ 70,000ରୁ ଅଧିକ ଆରୋଗ୍ୟ
ଦେଶରେ କୋଭିଡ-19 ଜନିତ ସୁସ୍ଥତା ହାର କ୍ରମାଗତ ଭାବେ ବୃଦ୍ଧି ପାଇ ଚାଲିଛି । କ୍ରମାଗତ ଭାବେ ଦ୍ୱିତୀୟ ଦିନ ପାଇଁ ଦିନକରେ 70,000ରୁ ଅଧିକ ରୋଗୀ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ 73,642 ରୋଗୀ ସୁସ୍ଥ ହୋଇ ଘରୋଇ ଏକାନ୍ତବାସ ଏବଂ ହସ୍ପିଟାଲରୁ ଛୁଟି ପାଇଛନ୍ତି ।
ଏଥିସହିତ ଆଜିସୁଦ୍ଧା  ଦେଶରେ ମୋଟ ଆରୋଗ୍ୟ ଲାଭ କରିଥିବା ସଂଖ୍ୟା ପାଖାପାଖି 32 ଲକ୍ଷ ରେ ପହଞ୍ଚିଛି ।
ଦେଶରେ ଦୈନିକ ଅଧିକରୁ ଅଧିକ ରୋଗୀ ସୁସ୍ଥ ହେଉଥିବା ଫଳରେ ହାରାହାରି ସୁସ୍ଥତା ହାର ମଧ୍ୟ ବୃଦ୍ଧି ପାଇ 77.32 ପ୍ରତିଶତକୁ ଛୁଇଁଞ୍ଚି ।
କେନ୍ଦ୍ର ସରକାରଙ୍କ ନୀରବଚ୍ଛିନ୍ନ ଉଦ୍ୟମ ତଥା ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକର ସହଯୋଗରେ ଅଧିକରୁ ଅଧିକ ସଂକ୍ରମିତଙ୍କୁ ଶୀଘ୍ର ଠାବ କରାଯାଇ ନମୁନା ପରୀକ୍ଷା କରାଯାଇପାରୁଛି । ଏଥିସହିତ କରୋନା ନିୟମାବଳୀକୁ ଅନୁସରଣ କରି ହସ୍ପିଟାଲ ଓ ଘରୋଇ ଏକାନ୍ତବାସରେ ସଠିକ ଚିକିତ୍ସା କରାଯାଇପାରୁଛି । କେନ୍ଦ୍ରର ନିର୍ଦ୍ଦେଶକ୍ରମେ ନୂଆଦିଲ୍ଲୀସ୍ଥିତ ଏମ୍ସର ବିଶେଷଜ୍ଞ ଡାକ୍ତରମାନେ ଦେଶର ବିଭିନ୍ନ କୋଭିଡ ହସ୍ପିଟାଲ ଆଇସିୟୁ ପରିଚାଳନା କରୁଥିବା ଡାକ୍ତରମାନଙ୍କୁ ବିଶେଷ ପରାମର୍ଶ ଦେଉଛନ୍ତି, ଯାହାଫଳରେ ଦେଶର କୋଭିଡ ମୃତ୍ୟୁହାର ମଧ୍ୟ ହ୍ରାସ ପାଇଛି । ଆମ ଦେଶର ମୃତ୍ୟୁହାର ବିଶ୍ଵରେ ସର୍ବନିମ୍ନ । ଆଜି ଏହି ହାର 1.72 ପ୍ରତିଶତରେ ରହିଛି । ସେଦୃଷ୍ଟିରୁ ଦେଶର ସକ୍ରିୟ କରୋନା ସଂକ୍ରମିତଙ୍କ ସଂଖ୍ୟା 8,62,320 ରହିଛି, ଯାହା ମୋଟ ସଂକ୍ରମିତଙ୍କ ମାତ୍ର 20.96 ଭାଗ ବୋଲି ଜଣାପଡିଛି ।
ନିର୍ଦ୍ଦେଶାବଳୀ ଓ ପରାମର୍ଶ ପାଇଁ ଭିଜିଟ୍ କରନ୍ତୁ: https://www.mohfw.gov.in/ and @MoHFW_INDIA ।
କୋଭିଡ୍ ସଂକ୍ରାନ୍ତ ବୈଷୟିକ ପ୍ରଶ୍ନ ପଠାଇବା ପାଇଁ covid19[at]gov[dot]in ଏବଂ ଅନ୍ୟାନ୍ୟ ପ୍ରଶ୍ନ ncov2019[at]gov[dot]in and @CovidIndiaSeva ।
କୋଭିଡ-19 ସଂକ୍ରାନ୍ତ କୌଣସି ପ୍ରଶ୍ନ ମଧ୍ୟ ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟର ହେଲ୍ପଲାଇନ ନଂ – +91-11-23978046 କିମ୍ବା 1075 କୁ ପଚରା ଯାଇପାରିବ ।
ରାଜ୍ୟଗୁଡିକର ହେଲ୍ପଲାଇନ ନଂ: https://www.mohfw.gov.in/pdf/ coronvavirushelplinenumber.pdfରେ ଉପଲବ୍ଧ ।
ରେଳ ମନ୍ତ୍ରଣାଳୟ
ଆରପିଏଫ୍ କର୍ମଚାରୀମାନଙ୍କୁ ସାହସିକତା ପାଇଁ ରାଷ୍ଟ୍ରପତି ପଦକ / ପ୍ରଶଂସନୀୟ ସେବା ପାଇଁ ପୁଲିସ୍ ପଦକ / ଉଲ୍ଲେଖନୀୟ ସେବା ପାଇଁ ରାଷ୍ଟ୍ରପତିଙ୍କ ପୁଲିସ୍ ପଦକ / ଜୀବନ ରକ୍ଷା ପଦକରେ ସମ୍ମାନିତ କରିବେ ଶ୍ରୀ ଅଶ୍ୱିନୀ ବୈଷ୍ଣବ
27 ମେ 2022ରେ, ନୂଆଦିଲ୍ଲୀର ବିଜ୍ଞାନ ଭବନ ଠାରେ ରେଳ ସୁରକ୍ଷା ବାହିନୀ  କର୍ମଚାରୀଙ୍କ ପାଇଁ ଏକ ଭବ୍ୟ ସମ୍ମାନ ସମାରୋହ ଅନୁଷ୍ଠିତ ହେବାର କାର୍ଯ୍ୟକ୍ରମ ରହିଛି । ଏହି ସମାରୋହରେ ରେଳମନ୍ତ୍ରୀ ଶ୍ରୀ ଅଶ୍ୱିନୀ ବୈଷ୍ଣବ 2019, 2020 ଏବଂ 2021 ବର୍ଷ ପାଇଁ ଆରପିଏଫ୍ କର୍ମଚାରୀମାନଙ୍କୁ ମାନନୀୟ ରାଷ୍ଟ୍ରପତିଙ୍କ ପକ୍ଷରୁ ସାହସିକତା ପାଇଁ ରାଷ୍ଟ୍ରପତି ପଦକ, ପ୍ରଶଂସନୀୟ ସେବା ପାଇଁ ପୁଲିସ ପଦକ, ଉଲ୍ଲେଖନୀୟ ସେବା ପାଇଁ ରାଷ୍ଟ୍ରପତିଙ୍କ ପୁଲିସ ପଦକ ଏବଂ ଜୀବନ ରକ୍ଷା ପଦକରେ ସମ୍ମାନିତ କରିବେ। ଏହି ପୁରସ୍କାରଗୁଡିକ ଦେଶ ସେବାରେ ସେମାନଙ୍କର ଅବଦାନ ପାଇଁ ଯୋଗ୍ୟ କର୍ମଚାରୀଙ୍କୁ ପ୍ରଦାନ କରାଯାଇଥାଏ । ଏହି ପୁରସ୍କାର ବିଜେତାମାନେ ଅଧିକ ଉତ୍ସର୍ଗୀକୃତ ହୋଇ କାର୍ଯ୍ୟ କରିବା ଲାଗି ଆରପିଏଫର ଅନ୍ୟ କର୍ମଚାରୀମାନଙ୍କୁ ଅନୁପ୍ରାଣିତ କରିବେ ।
ଏହି ବାହିନୀକୁ କେବଳ ରେଳ ସମ୍ପତ୍ତିର ସୁରକ୍ଷା ଦାୟିତ୍ବ ନୁହେଁ ବରଂ ଯାତ୍ରୀ ଏବଂ ଯାତ୍ରୀ କ୍ଷେତ୍ରର ସୁରକ୍ଷା ଦାୟିତ୍ବ ମଧ୍ୟ ଦିଆଯାଇଛି । ମହିଳା, ଶିଶୁ, ଅସୁସ୍ଥ, ବୃଦ୍ଧ, ଭିନ୍ନକ୍ଷମ ଏବଂ ରେଳବାଇ ସଂସ୍ପର୍ଶରେ ଆସୁଥିବା ଦୁର୍ବଳ ଲୋକମାନଙ୍କୁ ଆବଶ୍ୟକ ଯତ୍ନ ଓ ସୁରକ୍ଷା ଯୋଗାଇ ଦେବା କ୍ଷେତ୍ରରେ ଏହି ବାହିନୀ ଏକ ରକ୍ଷକ ଶକ୍ତି ଭାବେ ଉଭା ହୋଇଛି । ରେଳ ଯାତ୍ରୀମାନଙ୍କୁ ନିରାପଦ, ସୁରକ୍ଷିତ ଏବଂ ଆରାମଦାୟକ ଭ୍ରମଣ ଅନୁଭୂତି ଯୋଗାଇବା ପାଇଁ ବାହିନୀ ଦିନରାତି କାର୍ଯ୍ୟ କରୁଛି । ପରିବହନ ସୁରକ୍ଷା, ଆତଙ୍କବାଦୀ କାର୍ଯ୍ୟକଳାପ ବିରୁଦ୍ଧରେ କାର୍ଯ୍ୟାନୁଷ୍ଠାନ, ମାନବ ଚାଲାଣ ତଥା ଚୋରା ଚାଲାଣ ଭଳି ଅପରାଧ ବିରୁଦ୍ଧରେ ଲଢ଼ିବା, ଅପରାଧ ଚିହ୍ନଟ କରିବାରେ ପୁଲିସ ତଥା ଅନ୍ୟାନ୍ୟ ଆଇନ ଶୃଙ୍ଖଳା ରକ୍ଷାକାରୀ ସଂସ୍ଥାକୁ ସହାୟତା କରିବା କ୍ଷେତ୍ରରେ ଆରପିଏଫ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଛି । ଜାତୀୟ ସୁରକ୍ଷା ଗ୍ରୀଡରେ ବାହିନୀ ଏକ ଗୁରୁତ୍ୱପୂର୍ଣ୍ଣ ଅଂଶୀଦାର ହୋଇପାରିଛି । ଏଥିସହିତ ରାଜ୍ୟ ତଥା ଜାତୀୟ ସ୍ତରରେ ନିର୍ବାଚନ ସମୟରେ ଆଇନ ଶୃଙ୍ଖଳା କାର୍ଯ୍ୟକୁ ମଧ୍ୟ ବାହିନୀ ସୁଚାରୁ ରୂପେ ସମ୍ପାଦନ କରି ଆସୁଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମା’ଦୁର୍ଗାଙ୍କ ଚତୁର୍ଥ ରୂପ ମା’ କୁଷ୍ମାଣ୍ଡାଙ୍କୁ ପ୍ରଣାମ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନବରାତ୍ରୀ ସମୟରେ ଭକ୍ତମାନଙ୍କ ପାଇଁ ମା’ ଦୁର୍ଗାଙ୍କ ଚତୁର୍ଥ ରୂପ ମା’ କୁଷ୍ମାଣ୍ଡାଙ୍କ ଆଶୀର୍ବାଦ ଲୋଡିଛନ୍ତି ।
ଶ୍ରୀ ମୋଦୀ ଦେବୀଙ୍କ ପ୍ରାର୍ଥନା  ର ସେୟାର ମଧ୍ୟ କରିଛନ୍ତି
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଆଜି ନବବ୍ରତୀରେ ମା’ ଦୁର୍ଗାଙ୍କ ଚତୁର୍ଥ ରୂପଙ୍କ ପାଦ ତଳ କୋଟି କୋଟି ପ୍ରଣାମ । ମା’ କୁଷ୍ମାଣ୍ଡାଙ୍କ ଆଶୀର୍ବାଦରେ ସମସ୍ତଙ୍କ ଜୀବନ ସମୃଦ୍ଧତା ଏବଂ ସୁଖରେ ପରିପୂର୍ଣ୍ଣ ହେଉ, ଏହା ହିଁ ହେଉଛି ଇଚ୍ଛା ...”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପିଲିଭିଟିରେ ଦୁର୍ଘଟଣା ଯୋଗୁଁ ପ୍ରାଣ ହରାଇଥିବା ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କ ପାଇଁ ଅନୁକମ୍ପାମୂଳକ ସହାୟତା ରାଶି ଅନୁମୋଦନ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପିଲିଭିଟିରେ ଘଟିଥିବା ଦୁର୍ଘଟଣା ଯୋଗୁଁ ପ୍ରାଣ ହରାଇଥିବା ଲୋକଙ୍କ ନିକଟ ସମ୍ପର୍କୀୟଙ୍କ ପାଇଁ ଅନୁକମ୍ପାମୂଳକ ସହାୟତା ରାଶିକୁ ଅନୁମୋଦନ କରିଛନ୍ତି ।
ପିଏମ୍ଓ ଟୁଇଟ୍ କରି କହିଛି:
“ପିଲିଭିଟିରେ ଦୁର୍ଘଟଣା ଯୋଗୁଁ ପ୍ରାଣ ହରାଇଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କ ପାଇଁ ପିଏମ୍ଏନ୍ଆରଏଫ୍ରୁ ପ୍ରଧାନମନ୍ତ୍ରୀ ୨ ଲକ୍ଷ ଟଙ୍କା ମଞ୍ଜୁର କରିଛନ୍ତି । ଆହତମାନଙ୍କୁ ୫୦,୦୦୦ ଟଙ୍କା କରି ଦିଆଯିବ ।”
HS
(
ଅର୍ଥ ମନ୍ତ୍ରଣାଳୟ
ଜାତୀୟ ଭିତ୍ତିଭୂମି ପାଇପଲାଇନ ପାଇଁ ସରକାର ପାଣ୍ଠି ଗଠନ କରିବେ
ଆର୍ଥିକ ପ୍ରତିଷ୍ଠାନ ଉନ୍ନୟନ ଗଠନ ପାଇଁ ରହିଛି ପ୍ରସ୍ତାବ
ଆର୍ଥିକ ଉନ୍ନୟନ ପ୍ରତିଷ୍ଠାନକୁ 20ହଜାର କୋଟି ଟଙ୍କା ଦେବାର ରହିଛି ପ୍ରସ୍ତାବ
ବିଦେଶୀ ପୁଞ୍ଜିନିବେଶକାରୀଙ୍କ ପାଇଁ ଆଇଏନ୍ଭିଆଇଟି ଏବଂ ଆରଇଆଇଟି ଗୁଡିକରେ ଋଣ ଯୋଗାଣ ନିୟାମକର ସଂଶୋଧନ କରାଯିବ
ଅର୍ଥ ଏବଂ କର୍ପୋରେଟ ବ୍ୟାପାର ମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣ ଆଜି ପାର୍ଲାମେଣ୍ଟରେ 2021-22 ଅର୍ଥ ବଜେଟ୍ ଉପସ୍ଥାପନା କରି ଘୋଷଣା କରିଛନ୍ତି ଯେ, ଆଗାମୀ ଦିନମାନଙ୍କରେ ଜାତୀୟ ଭିତ୍ତିଭୂମି ପାଇପଲାଇନ ଲକ୍ଷ୍ୟ ହାସଲ ପାଇଁ ନିମ୍ନଲିଖିତ ପଦକ୍ଷେପ ସବୁ ନିଆଯାଉଛି । ସେଗୁଡିକ ହେଉଛି  ପ୍ରତିଷ୍ଠାନ ଭିତ୍ତିକ ଭିତ୍ତିଭୂମି 2)ଭିତ୍ତିଭୂମିର ମୁଦ୍ରାକରଣ ନିମନ୍ତେ ବଡଧରଣ ପଦକ୍ଷେପ, ଏବଂ 3) କେନ୍ଦ୍ର ଓ ରାଜ୍ୟ ବଜେଟ୍ରେ ପୁଞ୍ଜି ଖର୍ଚ୍ଚ କ୍ଷେତ୍ରରେ ଅଂଶଗୁଡିକ ସମୃଦ୍ଧ କରିବା । ଅର୍ଥମନ୍ତ୍ରୀ ଆଜି ବଜେଟ୍ ଉପସ୍ଥାପନ କରି ସୂଚନା ଦେଇଛନ୍ତି ଯେ 2019 ମସିହା ଡିସେମ୍ବରରେ ଏନ.ଆଇ.ପି. ପ୍ରଚଳନ କରି 6835ଟି ପ୍ରକଳ୍ପକୁ ବର୍ତ୍ତମାନ ସମ୍ପ୍ରସାରିତ କରାଯାଇଛି । ସେହିପରି 1.10ଲକ୍ଷ କୋଟି ଟଙ୍କା ବିନିଯୋଗ କରି ବିଭିନ୍ନ ମନ୍ତ୍ରଣାଳୟକୁ ମୌଳିକ ଭିତ୍ତିଭୂମି ଯୋଗାଉଥିବା 117ଟି ପ୍ରକଳ୍ପ ପୂର୍ଣ୍ଣ ହୋଇଛି ।
ଭିତ୍ତିଭୂମିକୁ ଅର୍ଥ ଯୋଗାଣ
ଡିଏଫଆଇକୁ ପୁଞ୍ଜିଭିତ୍ତିକ କରିବା ପାଇଁ କେନ୍ଦ୍ର ବଜେଟ୍ରେ 20ହଜାର କୋଟି ଟଙ୍କାର ପ୍ରସ୍ତାବ ଅର୍ଥମନ୍ତ୍ରୀ ରଖିଛନ୍ତି । ଡିଏଫଆଇ ଗଠନ ପାଇଁ ଏକ ବିଲ୍ ଉପସ୍ଥାପନ କରାଯିବ । ଏହା ବିଭିନ୍ନ ଭିତ୍ତିଭୂମି କ୍ଷେତ୍ରକୁ ଆର୍ଥିକ ସହାୟତା ଦେବାରେ ଋଣ ପ୍ରଦାନକାରୀ ତଥା ବିଭିନ୍ନ ପଦକ୍ଷେପକୁ ଦ୍ରୁତଗାମୀ କରାଇବାରେ ସହାୟକ ହେବ । ଚଳିତବର୍ଷ ଏହି ଉଦ୍ଦେଶରେ 5ଲକ୍ଷ କୋଟି ଟଙ୍କା ଡିଏଫଆଇକୁ ଦିଆଯିବାର ପ୍ରସ୍ତାବ ରହିଛି।
ଆଇଏନଭିଆଇଟି ଏବଂ ଆରଇଆଇଟି ଗୁଡିକରେ ବିଦେଶୀ ପୁଞ୍ଜି ବିନିଯୋଗ ପାଇଁ ବିଦେଶୀ ପୁଞ୍ଜି ବିନିଯୋଗକାରୀ ଆଇନରେ ଆବଶ୍ୟକୀୟ ସଂଶୋଧନ ହେବ । ରିୟଲ ଇଷ୍ଟେଟ କ୍ଷେତ୍ର ଏବଂ ଭିତ୍ତିଭୂମି ନିର୍ମାଣ କ୍ଷେତ୍ରକୁ ଏହି ପାଣ୍ଠି ବହୁ ପରିମାଣରେ ସହାୟକ ହେବ ।
ଭିତ୍ତିଭୂମି ମୁଦ୍ରାକରଣ
ବିଭିନ୍ନ ଭିତ୍ତଭୂମି ନିର୍ମାଣ, ସର୍ବସାଧାରଣ ଭିତ୍ତିଭୂମି ସମ୍ପତ୍ତି ପରିଚାଳନା ଆଦି ପାଇଁ ନ୍ୟାଶନାଲ ମନିଟାଇଜେସନ ପାଇପ ଲାଇନ ବ୍ୟବସ୍ଥା ପ୍ରଚଳନ କରାଯିବ । ପୁଞ୍ଜିନିବେଶକାରୀଙ୍କ ପାଇଁ ବିଭିନ୍ନ ସମୟରେ କାର୍ଯ୍ୟର ସ୍ଥିତି ଜାଣିବା ଉଦ୍ଦେଶ୍ୟରେ ଏକ ଡାସ୍ବୋର୍ଡ ସୃଷ୍ଟି କରାଯିବ । ମୁଦ୍ରାକରଣ କ୍ଷେତ୍ରରେ କେତେକ ଗୁରୁତ୍ୱପୂର୍ଣ୍ଣ ପ୍ରସଙ୍ଗ ରହିଛି ।
ସେଗୁଡିକ ହେଉଛି
- ଭାରତୀୟ ଜାତୀୟ ରାଜପଥ ପ୍ରାଧିକରଣ ଏବଂ ପିଜିସିଆଇଏଲ ଗୋଟିଏ ଲେଖାଏଁ ଆଇଏନଭିଆଇଟିକୁ ସହାୟତା କରିଛନ୍ତି । ଏହା ଆଭ୍ୟନ୍ତରୀଣ ଓ ଆନ୍ତର୍ଜାତିକ ପୁଞ୍ଜିନିବେଶକାରୀଙ୍କୁ ଆକର୍ଷଣ କରିବ । ଜାତୀୟ ରାଜପଥ ପ୍ରାଧିକରଣର ଆଇଏନଭିଆଇଟିକୁ 5ଟି କାର୍ଯ୍ୟକ୍ଷମ ଥିବା ସଡକ ବାବଦରେ 5ହଜାର କୋଟି ଟଙ୍କା ହସ୍ତାନ୍ତର କରାଯାଇଛି । ସେହିପରି ପିଜିସିଆଇଏଲ ଆଇଏନଭିଆଇଟିକୁ 7ହଜାର କୋଟି ଟଙ୍କା ଦିଆଯିବ ।
- ରେଳବାଇର ଉତ୍ସର୍ଗୀକୃତ ଫ୍ଲାଇଟ କରିଡର ସମ୍ପତ୍ତି ମୁଦ୍ରାକରଣ ମାଧ୍ୟମରେ ପ୍ରକଳ୍ପ କାର୍ଯ୍ୟକ୍ଷମ ହେବା ପରେ ସେଗୁଡିକର ପରିଚାଳନା ଓ ରକ୍ଷଣାବେକ୍ଷଣ କରିବ ।
- ପରବର୍ତ୍ତୀ ବିମାନ ବନ୍ଦରଗୁଡିକର କାର୍ଯ୍ୟକ୍ଷମ ଓ ପରିଚାଳନା ପାଇଁ ମୁଦ୍ରାକରଣ କରାଯିବ ।
- ଏହି ମୁଦ୍ରାକରଣ କାର୍ଯ୍ୟକ୍ରମରେ  ଜାତୀୟ ରାଜପଥ ପରିଚାଳିତ ଟୋଲ ସଡକ,  ପିଜିସିଆଇଏଲରୁ ପରିବହନ ସମ୍ପତି  ଜିଏଆଇଏଲ, ଆଇଓସିଏଲ ଏବଂ ଏଚପିସିଏଲର ଗ୍ୟାସ ପାଇପଲାଇନ ।
- ଦ୍ୱିତୀୟ ଓ ତୃତୀୟ ଶ୍ରେଣୀ ସହରଗୁଡିକରେ ଭାରତୀୟ ବିମାନ ପତନ ପ୍ରାଧିକରଣର ଅଧୀନରେ ଥିବା ବିମାନ ବନ୍ଦର ।
- ରେଳବାଇର ଅନ୍ୟାନ୍ୟ ଭିତ୍ତିଭୂମି ସମ୍ପତି ।
- ସେଣ୍ଟ୍ରାଲ ୱେୟାର ହାଉସିଂ କର୍ପୋରେସନ ଏନଏଫଇଡିର ଭଣ୍ଡାରଗୃହ ନିର୍ମାଣ ।
- ଏବଂ ଖେଳପଡିଆ ଓ ଷ୍ଟାଡିୟମଗୁଡିକର ଭିତ୍ତିଭୂମି ସମ୍ପତି ପରିଚାଳନା ମୁଦ୍ରାକରଣ କାର୍ଯ୍ୟକ୍ରମର ଅନ୍ତର୍ଭୁକ୍ତ ହେବ ।
କୋଇଲା ମନ୍ତ୍ରଣାଳୟ
ବାଣିଜ୍ୟିକ ଖନନ ପାଇଁ କୋଇଲା ଖଣି ନିଲାମୀର ଷଷ୍ଠ ପର୍ଯ୍ୟାୟ ଆରମ୍ଭ
କୋଇଲା ମନ୍ତ୍ରଣାଳୟ ନଭେମ୍ବର ୩, ୨୦୨୨ରୁ କୋଇଲା ବିକ୍ରି ପାଇଁ କୋଇଲା ଖଣି ନିଲାମୀର ଷଷ୍ଠ ପର୍ଯ୍ୟାୟ ଆରମ୍ଭ କରିବେ । ଲିଗନାଇଟ ସହ କୋଇଲା ଖଣିଗୁଡିକରେ ସିଏମଏସପି ଓ ଏମଏମଡିଆର ସମ୍ପୂର୍ଣ୍ଣ ଭାବେ ସନ୍ଧାନ କରାଯାଇଛି ତଥା ଆଂଶିକ ଭାବେ ସନ୍ଧାନ କରାଯାଇଥିବା କୋକିଂ, ନନ-କୋକିଂ ଆଦିର ମିଶ୍ରଣ ରହିଛି ।
କେନ୍ଦ୍ର ଅର୍ଥ ଓ କର୍ପୋରେଟ ବ୍ୟାପାର ମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣ ମୁଖ୍ୟ ଅତିଥି ଭାବେ ପରବର୍ତ୍ତୀ ପର୍ଯ୍ୟାୟ ନିଲାମୀ ଆରମ୍ଭ କରିବେ । କେନ୍ଦ୍ର କୋଇଲା, ଖଣି ଓ ସଂସଦୀୟ ବ୍ୟାପାର ମନ୍ତ୍ରୀ ଶ୍ରୀ ପ୍ରହ୍ଲାଦ ଯୋଶୀ ଓ କେନ୍ଦ୍ର କୋଇଲା, ଖଣି ଓ ରେଳବାଇ ରାଷ୍ଟ୍ରମନ୍ତ୍ରୀ ଶ୍ରୀ ରାଓସାହେବ ପାଟିଲ ଦାନବେ ଏହି କାର୍ଯ୍ୟକ୍ରମରେ ସମ୍ମାନିତ ଅତିଥି ଭାବେ ଯୋଗ ଦେବେ ।
ନଭେମ୍ବର ୩, ୨୦୨୨ରୁ ଟେଣ୍ଡର ଦସ୍ତାବେଜ ବିକ୍ରୟ ଆରମ୍ଭ ହେବ । ଖଣିର ବିବରଣୀ, ନିଲାମୀ ସର୍ତ୍ତ, ସମୟସୀମା ଆଧି ଏମଏସଟିସି ଅକ୍ସନ ପ୍ଲାଟଫର୍ମରେ ମିଳିପାରିବ । ଏହି ନିଲାମୀ ପ୍ରତିଶତ ରାଜସ୍ୱ ଭାଗିଦାରୀକୁ ଭିତ୍ତି କରି ଅନଲାଇନ ମାଧ୍ୟମରେ ଦୁଇ ସ୍ତରର ସ୍ୱଚ୍ଛ ପ୍ରକ୍ରିୟାରେ ହେବ ।
SR
(Visitor Counter : 84
ନୂତନ ଓ ଅକ୍ଷୟ ଶକ୍ତି ମନ୍ତ୍ରଣାଳୟ
ଐତିହାସିକ ନିଷ୍ପତ୍ତିକ୍ରମେ ଅନ୍ତର୍ଜାତୀୟ ସୌର ମେଣ୍ଟକୁ ପର୍ଯ୍ୟବେକ୍ଷକ ମାନ୍ୟତା ଦେଲା ମିଳିତ ଜାତିସଂଘ
ମିଳିତ ଜାତିସଂଘ ପକ୍ଷରୁ ଅନ୍ତର୍ଜାତୀୟ ସୌର ମେଣ୍ଟକୁ ପର୍ଯ୍ୟବେକ୍ଷକ ମାନ୍ୟତା ପ୍ରଦାନ କରାଯାଇଛି। ଏହାଫଳରେ ‘ଏକ ସୂର୍ଯ୍ୟ ଏକ ବିଶ୍ବ ଏକ ଗ୍ରୀଡ’କୁ ପ୍ରୋତ୍ସାହନ ମିଳିବ। ଏହା ବିଶ୍ବ ପାଇଁ ନ୍ୟାୟୋଚିତ ଇନ୍ଧନ ସମାଧାନ ପ୍ରସ୍ତୁତ କରିବାରେ ସହାୟକ ହେବ।
କେନ୍ଦ୍ର ଅକ୍ଷୟ ଶକ୍ତି ମନ୍ତ୍ରୀ ଶ୍ରୀ ଆର.କେ ସିଂ ଏକ ଅଭିନନ୍ଦନ ଟୁଇଟରେ କହିଛନ୍ତି ଯେ, ମିଳିତ ଜାତିସଂଘ ପକ୍ଷରୁ ଅନ୍ତର୍ଜାତୀୟ ସୌର ମେଣ୍ଟକୁ ପର୍ଯ୍ୟବେକ୍ଷକ ମାନ୍ୟତା ଦେବାର ଐତିହାସିକ ନିଷ୍ପତ୍ତି ମାନନୀୟ ପ୍ରଧାନମନ୍ତ୍ରୀଙ୍କର ‘ଏକ ସୂର୍ଯ୍ୟ ଏକ ବିଶ୍ବ ଏକ ଗ୍ରୀଡ ସଂକଳ୍ପ’କୁ ଆଗକୁ ବଢ଼ାଇବା ଦିଗରେ ଏକ ପ୍ରାରମ୍ଭିକ ପ୍ରୟାସ ହେବ। ଶ୍ରୀ ସିଂହ ଏହି ଅବସରରେ ଟୁଇଟ କରି କହିଥିଲେ ଯେ ଏହାଫଳରେ ସୌର ଇନ୍ଧନର ଉପଯୋଗ ମାଧ୍ୟମରେ ନ୍ୟାୟସଙ୍ଗତ ଓ ଉଚିତ୍ ଇନ୍ଧନ ସମାଧାନ ପ୍ରସ୍ତୁତ କରିବାର ପ୍ରୟାସକୁ ବିଶେଷ ପ୍ରୋତ୍ସାହନ ମିଳିବ।
ଶ୍ରୀ ସିଂହ ଏହା ମଧ୍ୟ କହିଲେ ଯେ ବିଶ୍ବ ସହଯୋଗ ମାଧ୍ୟମରେ ଶୂନ୍ୟ କାର୍ବନ ନିର୍ଗମନ ଲକ୍ଷ୍ୟକୁ ହାସଲ କରିବାରେ ଏଥିରୁ ଅତ୍ୟଧିକ ସହାୟତା ମିଳିବ।
ସେ ପୁଣିଥରେ ସୁନିଶ୍ଚିତ କରିଥିଲେ ଯେ ଭାରତ ବିଦ୍ୟୁତ ଇନ୍ଧନ ମିଶ୍ରଣରେ ଆରଇର ମହତ୍ବପୂର୍ଣ୍ଣ ଅଂଶଧନ ସୁନିଶ୍ଚିତ କରିବା ଜରିଆରେ ଏହି ମିଶନରେ ସକ୍ରିୟ ଯୋଗଦାନ ଦେଉଛି।
କୋଇଲା ମନ୍ତ୍ରଣାଳୟ
ଭୁବନେଶ୍ଵରଠାରେ କୋଭିଡ-19 ହସ୍ପିଟାଲ ପାଇଁ ଅର୍ଥ ପ୍ରଦାନ କରିବ ଏମସିଏଲ
ଭୁବନେଶ୍ଵରରେ ଦେଶରେ ତୃତୀୟ ବୃହତ କୋଭିଡ-19 ହସ୍ପିଟାଲ ନିର୍ମାଣ ପାଇଁ ମହାନଦୀ କୋଲଫିଲ୍ଡ ଲିମିଟେଡ  ସମସ୍ତ ଅର୍ଥ ଯୋଗାଇଦେବ । ଏଥିରେ ରୋଗୀମାନଙ୍କର ଚିକିତ୍ସା ବାବଦ ଅର୍ଥ ମଧ୍ୟ ଅନ୍ତର୍ଭୁକ୍ତ । ଏଥିଲାଗି ଏମସିଏଲ 7.31 କୋଟି ଟଙ୍କା ଅଗ୍ରୀମ ପ୍ରଦାନ କରିଛି । ଓଡିଶା ରାଜ୍ୟ ପାଇଁ ଏହି ହସ୍ପିଟାଲ ଅମୂଲ୍ୟ ବରଦାନ ବୋଲି କେନ୍ଦ୍ର କୋଇଲା ଓ ଖଣି ମନ୍ତ୍ରୀ ଶ୍ରୀ ପ୍ରହଲ୍ଲାଦ ଯୋଶୀ ଭିଡିଓ କନଫରେନ୍ସ ଜରିଆରେ ହସ୍ପିଟାଲର ଉଦ୍ଘାଟନୀ ଅବସରରେ ଏହା କହିଛନ୍ତି । ଏମସିଏଲ 25ଟି ଆଇସିୟୁ ସମେତ 500 ଶଯ୍ୟା ବିଶିଷ୍ଟ ହସ୍ପିଟାଲର ସମସ୍ତ ଖର୍ଚ୍ଚ ବହନ କରିଛି । ଭୁବନେଶ୍ଵରଠାରେ ମୁଖ୍ୟମନ୍ତ୍ରୀ ଶ୍ରୀ ନବୀନ ପଟ୍ଟନାୟକଙ୍କ ଦ୍ଵାରା ଏହି ହସ୍ପିଟାଲର ଉଦ୍ଘାଟନୀ କାର୍ଯ୍ୟକ୍ରମରେ କେନ୍ଦ୍ର ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ ମଧ୍ୟ ଯୋଗଦେଇଥିଲେ ।
ଶ୍ରୀ ଯୋଶୀ କହିଛନ୍ତି ଯେ, କୋଭିଡ-19ର ମୁକାବିଲା ପାଇଁ ରାଜ୍ୟ ସରକାର ଶତକଡା 30 ଭାଗ ପର୍ଯ୍ୟନ୍ତ ଅର୍ଥ ଜିଲ୍ଲା ଖଣିଜ ପାଣ୍ଠିରୁ ଖର୍ଚ୍ଚ କରିପାରିବେ । ଏ ସଂକ୍ରାନ୍ତରେ କେନ୍ଦ୍ର ସରକାର ନିୟମାବଳୀ ଜାରି କରିଛନ୍ତି । କୋଭିଡ-19ର ମୁକାବିଲା ନିମନ୍ତେ କୋଇଲା ଓ ଖଣି ଉଦ୍ୟୋଗଗୁଡିକୁ ସମସ୍ତ ସହାୟତା ପ୍ରଦାନ କରିବା ପାଇଁ ବ୍ୟକ୍ତିଗତ ଭାବେ ନିର୍ଦ୍ଦେଶ ଦେଇଥିବା ଶ୍ରୀ ଯୋଶୀ ପ୍ରକାଶ କରିଥିଲେ ।
କୋଲ ଇଣ୍ଡିଆର ଆନୁସଙ୍ଗିକ ସଂସ୍ଥାଗୁଡ଼ିକ 8ଟି ରାଜ୍ୟରେ 1500ରୁ ଊର୍ଦ୍ଧ୍ଵ କ୍ଵାରେଣ୍ଟାଇନ ବା ଏକାନ୍ତବାସ ଶଯ୍ୟାର ବ୍ୟବସ୍ଥା କରିଛନ୍ତି । ଭୁବନେଶ୍ଵରସ୍ଥିତ ନାଲକୋ ମୁଖ୍ୟାଳୟର କର୍ମଚାରୀମାନେ ସେମାନଙ୍କର ଗୋଟିଏ ଦିନର ଦରମା ପ୍ରାୟ 2.5 କୋଟି ଟଙ୍କା ଓଡିଶା ମୁଖ୍ୟମନ୍ତ୍ରୀଙ୍କ ରିଲିଫ ପାଣ୍ଠିକୁ ଦାନ କରିଛନ୍ତି । ଏହାଛଡା ଓଡିଶା ସରକାର କୋରାପୁଟ ଜିଲ୍ଲାରେ ନିର୍ମାଣ କରିବାକୁ ଥିବା ଏକ କୋଭିଡ-19 ହସ୍ପିଟାଲ ପାଇଁ ନାଲକୋ ଅର୍ଥ ଯୋଗାଇ ଦେବାକୁ ସମ୍ମତି ପ୍ରକାଶ କରିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ଅମରନାଥ ଗୁମ୍ଫା ନିକଟରେ ବାଦଲଫଟା ବର୍ଷାଜନିତ ଜନହାନି ଘଟଣାରେ ପ୍ରଧାନମନ୍ତ୍ରୀଙ୍କ ଶୋକ ବ୍ୟକ୍ତ
ଶ୍ରୀ ଅମରନାଥ ଗୁମ୍ଫା ନିକଟରେ ବାଦଲଫଟା ବର୍ଷାଜନିତ ଜନହାନି ଘଟଣାରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଶ୍ରୀ ଅମରନାଥ ଗୁମ୍ଫା ନିକଟରେ ବାଦଲଫଟା ବର୍ଷା ଯୋଗୁଁ ବ୍ୟଥିତ । ଶୋକସନ୍ତପ୍ତ ପରିବାରଗୁଡିକୁ ସମବେଦନା ଜଣାଉଛି । ଶ୍ରୀ ମନୋଜ ସିହ୍ନାଜୀ @manojsinha_ Jiଙ୍କ ସହ କଥା ହୋଇ ପରିସ୍ଥିତି ସମୀକ୍ଷା କଲି । ଉଦ୍ଧାର ଓ ରିଲିଫ କାର୍ଯ୍ୟ ଜାରି ରହିଛି । ପ୍ରଭାବିତଙ୍କୁ ସମସ୍ତ ପ୍ରକାର ସହାୟତା ଯୋଗାଇ ଦିଆଯିବ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କାଂସ୍ୟ ପଦକ ବିଜେତା ହରଜିନ୍ଦର କୌରଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ମହିଳା ୭୧ କିଲୋଗ୍ରାମ ଭାରୋତ୍ତଳନ ବର୍ଗରେ କାଂସ୍ୟ ପଦକ ବିଜେତା ହରଜିନ୍ଦର କୌରଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଆମ ଭାରୋତ୍ତଳନ ଦଳ ବର୍ମିଂହାମ ରାଜ୍ୟଗୋଷ୍ଠୀ କ୍ରୀଡାରେ ଉଲ୍ଲେଖନୀୟ ପ୍ରଦର୍ଶନ କରିଛନ୍ତି । ଏହାକୁ ଜାରି ରଖି ହରଜିନ୍ଦର କୌର କାଂସ୍ୟ ପଦକ ଜିତିଛନ୍ତି । ଏହି ବିଶେଷ ସଫଳତା ପାଇଁ ତାଙ୍କୁ ଅଭିନନ୍ଦନ । ଭବିଷ୍ୟତ ପାଇଁ ତାଙ୍କୁ ଶୁଭକାମନା ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଉତ୍ତରାଖଣ୍ଡର ଚକ୍ରାତରେ ସଡ଼କ ଦୁର୍ଘଟଣାରେ ପ୍ରାଣ ହରାଇଥିବା ବ୍ୟକ୍ତିଙ୍କ ପାଇଁ ଶୋକ ପ୍ରକାଶ କରିଛନ୍ତି
ପୀଡିତଙ୍କ ପାଇଁ ପିଏମଏନ୍ଆରଏଫରୁ ଅନୁକମ୍ପା ମୂଳକ ସହାୟତା ଅନୁମୋଦନ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଉତ୍ତରାଖଣ୍ଡର ଚକ୍ରାତରେ ଏକ ସଡ଼କ ଦୁର୍ଘଟଣାରେ ମୃତ୍ୟୁବରଣ କରିଥିବା ବ୍ୟକ୍ତିଙ୍କ ପାଇଁ ଗଭୀର ଦୁଃଖ ପ୍ରକାଶ କରିଛନ୍ତି । ପୀଡିତଙ୍କ ପାଇଁ ପ୍ରଧାନମନ୍ତ୍ରୀଙ୍କ ଜାତୀୟ ରିଲିଫ ପାଣ୍ଠି  ରୁ ଶ୍ରୀ ମୋଦୀ ମଧ୍ୟ ଅନୁକମ୍ପା ମୂଳକ ସହାୟତା ରାଶି ଅନୁମୋଦନ କରିଛନ୍ତି ।
ପ୍ରଧାନମନ୍ତ୍ରୀ କାର୍ଯ୍ୟାଳୟ ଟୁଇଟ୍ କରିଛନ୍ତି;
“ଉତ୍ତରାଖଣ୍ଡର ଚକ୍ରାତରେ ସଡ଼କ ଦୁର୍ଘଟଣା ଅତ୍ୟନ୍ତ ଦୁଃଖଦାୟକ । ସରକାରୀ ଓ ସ୍ଥାନୀୟ ପ୍ରଶାସନ ରିଲିଫ ଏବଂ ଉଦ୍ଧାର କାର୍ଯ୍ୟରେ ନିୟୋଜିତ ଅଛନ୍ତି । ଏହି ଦୁର୍ଘଟଣାରେ ନିଜ ପ୍ରିୟଜନଙ୍କୁ ହରାଇଥିବା ଲୋକଙ୍କୁ ମୋର ଗଭୀର ସମବେଦନା । ଆହତମାନଙ୍କ ଶୀଘ୍ର ଆରୋଗ୍ୟ କାମନା କରୁଛି : ପ୍ରଧାନମନ୍ତ୍ରୀ ମୋଦୀ
ଉତ୍ତରାଖଣ୍ଡର ଚକ୍ରାତରେ ମର୍ମନ୍ତୁଦ ସଡକ ଦୁର୍ଘଟଣାରେ ପ୍ରାଣ ହରାଇଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ପିଏମଏନ୍ଆରଏଫ୍ରୁ ୨ଲକ୍ଷ ଟଙ୍କା କରି ଅନୁକମ୍ପା ମୂଳକ ସହାୟତା ରାଶି ପ୍ରଦାନ କରାଯିବ । ପ୍ରତ୍ୟେକ ଆହତଙ୍କୁ ୫୦,୦୦୦ଟଙ୍କା କରି ଦିଆଯିବ: ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଇଣ୍ଟେଲ ସିଇଓଙ୍କ ସହିତ ମତ ବିନିମୟ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଇଣ୍ଟେଲ ସିଇଓ ମିଷ୍ଟର ପାଟ ଗେଲସିଙ୍ଗରଙ୍କ ସହିତ ମତ ବିନିମୟ କରିଛନ୍ତି ।
ଶ୍ରୀ ମୋଦୀ ଟ୍ଵିଟ୍ କରି କହିଛନ୍ତି-
“ପି ଗେଲସିଙ୍ଗର, ସିଇଓ ଇଣ୍ଟେଲଙ୍କ ସହିତ ମତ ବିନିମୟ କଲି । ମାନବ ବିକାଶ, ଡିଜିଟାଲ ଇଣ୍ଡିଆ ଏବଂ ଭାରତରେ ପୁଞ୍ଜି ବିନିଯୋଗର ସୁଯୋଗ ଉପରେ ପ୍ରଯୁକ୍ତିବିଦ୍ୟାର ଭୂମିକା ନେଇ ବ୍ୟାପକ ଆଲୋଚନା ହେଲା” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସମଗ୍ର ଭାରତରେ ହର ଘର ତ୍ରିରଙ୍ଗାକୁ ନେଇ ସୃଷ୍ଟି ଆବେଗର ଝଲକକୁ ସେୟାର କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶର ବିଭିନ୍ନ ସ୍ଥାନରୁ ହର ଘର ତ୍ରିରଙ୍ଗା ଅଭିଯାନ ପ୍ରତି ଲୋକଙ୍କ ଉତ୍ସାହର ଉଦାହରଣ ସେୟାର କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଅଲୌକିକ ଦୃଶ୍ୟ! ଦେଶର ଜଳ, ସ୍ଥଳ ଏବଂ ଆକାଶରେ ତ୍ରିରଙ୍ଗାର ତରଙ୍ଗ ଦେଖି ପ୍ରତ୍ୟେକ ଭାରତୀୟ ଖୁସି ଅଛନ୍ତି । #HarGharTiranga”
“ଏହି ଆବେଗ ପାଇଁ ଧନ୍ୟବାଦ! ତ୍ରିରଙ୍ଗା ପାଇଁ ଅପୂର୍ବ ସମ୍ମାନର ଏହି ସାହସିକ ଦୃଶ୍ୟ ଭାରତୀୟମାନଙ୍କର ଉତ୍ସାହ ଏବଂ ଉଦ୍ଦୀପନାକୁ ଦର୍ଶାଏ । #HarGharTiranga”
“ଚମତ୍କାର! ଭାରତର ଭବିଷ୍ୟତର ନେତାମାନଙ୍କ ସହିତ ଭରପୂର ଏହିପରି ତ୍ରିରଙ୍ଗା ଯାତ୍ରା ସମସ୍ତଙ୍କୁ ଦେଶପ୍ରେମର ଭାବନାରେ ପରିପୂର୍ଣ୍ଣ କରିବାକୁ ଯାଉଛି । #HarGharTiranga”
“ବିଶାଖାପାଟନମ୍ ଲୋକଙ୍କର ଏହା ଏକ ବଡ଼ ସାମୂହିକ ପ୍ରୟାସ । ମୁଁ ପ୍ରତି ଉତ୍ସାହକୁ ପ୍ରଶଂସା କରେ ।#HarGharTiranga”
“ଲଦାଖରେ ଏକ ଉତ୍କୃଷ୍ଟ ପ୍ରୟାସ ଯାହା ହର ଘର ତ୍ରିରଙ୍ଗା ଆନ୍ଦୋଳନର ଆବେଗକୁ ଆଗକୁ ବଢାଇବ ବୋଲି ସେ କହିଛନ୍ତି ।
HS
(
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ଭାରତୀୟ ପାରା ଅଲିମ୍ପିକ୍ସ କମିଟି, ସର୍ବଭାରତୀୟ ବଧିର କ୍ରୀଡା ପରିଷଦ ଓ ‘ସ୍ପେଶାଲ ଅଲିମ୍ପିକ ଭାରତ’ ଆଦି ସଂସ୍ଥାକୁ କେନ୍ଦ୍ର ଯୁବ ଓ କ୍ରୀଡା ମନ୍ତ୍ରଣାଳୟ କ୍ରୀଡାବିତ୍ଙ୍କୁ ତାଲିମ ଦେବାକୁ ଆର୍ଥିକ ସହାୟତା ଯୋଗାଉଛି
ଦେଶର କ୍ରୀଡାକୁ ପ୍ରୋତ୍ସାହିତ କରିବା ଉଦ୍ଦେଶ୍ୟରେ କେନ୍ଦ୍ର ଯୁବ ଓ କ୍ରୀଡା ମନ୍ତ୍ରଣାଳୟ ବିଭିନ୍ନ ଯୋଜନା କାର୍ଯ୍ୟକାରୀ କରୁଛି । ଏହି ସବୁ ଯୋଜନାରେ କୌଣସି ଲିଙ୍ଗଗତ ବା ଅନ୍ୟାନ୍ୟ ବାଛ ବିଚାର ନାହିଁ । ମହିଳା, ଶାରୀରିକ ଅକ୍ଷମ କ୍ରୀଡାବିତ୍ମାନେ ପୁରୁଷ କ୍ରୀଡାବିତ୍ମାନଙ୍କ ସହିତ ସମାନ ସୁବିଧା ସୁଯୋଗ ପାଉଛନ୍ତି । ଏସବୁ ଯୋଜନା ମଧ୍ୟରେ ରହିଛି ୧) ଖେଲୋ ଇଣ୍ଡିଆ ସ୍କିମ୍  ଜାତୀୟ କ୍ରୀଡା ମହାସଂଘ ଏନ୍ଏସ୍ଏଫଏସ୍କୁ ସହାୟତା, ୩)ଆନ୍ତର୍ଜାତିକ କ୍ରୀଡାରେ ବିଜୟୀ କ୍ରୀଡାବିତ୍ ଓ ସେମାନଙ୍କ ପ୍ରଶିକ୍ଷକଙ୍କୁ ସ୍ୱତନ୍ତ୍ର ପୁରସ୍କାର, ୪) ମେଧାବୀ କ୍ରୀଡାବିତ୍ଙ୍କୁ ଜାତୀୟ ଶିକ୍ଷା ପୁରସ୍କାର ଓ ପେନସନ୍ ପ୍ରଦାନ । ୫) ଜାତୀୟ କ୍ରୀଡା ବିକାଶ ପାଣ୍ଠି, ୬) ଭାରତୀୟ କ୍ରୀଡା ପ୍ରାଧିକରଣ  ମାଧ୍ୟମରେ କ୍ରୀଡା ତାଲିମ କେନ୍ଦ୍ର ପରିଚାଳନା, ମନ୍ତ୍ରଣାଳୟ ୱେବସାଇଟ୍ରେ ଏସବୁ ଯୋଜନାର ସବିଶେଷ ତଥ୍ୟ ସର୍ବସାଧାରଣଙ୍କ ନିମନ୍ତେ ଉପଲବ୍ଧ ।
ମନ୍ତ୍ରଣାଳୟ ପକ୍ଷରୁ ପାରା ଅଲିମ୍ପିକ୍ସ କମିଟି ବା ପିସିଆଇ, ସର୍ବ ଭାରତୀୟ ବଧିର କ୍ରୀଡା ପରିଷଦ  ଓ ସ୍ପେଶାଲ ଅଲିମ୍ପିକ ଭାରତ କୁ ଆର୍ଥିକ ସହାୟତା ଯୋଗାଇ ଦିଆଯାଉଛି । ସମ୍ପୃକ୍ତ ବର୍ଗର କ୍ରୀଡାବିତମାନଙ୍କୁ ତାଲିମ ଓ ପ୍ରଶିକ୍ଷଣ ଦେବାକୁ ଏହି ଅର୍ଥ ଟଙ୍କା ମନ୍ତ୍ରଣାଳୟ ଯୋଗାଉଛି ।
ସେହିଭଳି ଖେଲୋ ଇଣ୍ଡିଆ ସ୍କିମ୍ରେ ମହିଳା କ୍ରୀଡାବିତ୍ମାନଙ୍କ ନିମନ୍ତେ ଆର୍ଥିକ ସହାୟତା ଯୋଗାଣ ପାଇଁ ଏକ ଉତ୍ସର୍ଗୀକୃତ ବ୍ୟବସ୍ଥା ରହିଛି । ଯେଉଁ ଖେଳରେ ମହିଳାମାନେ କମ୍ ଅଂଶଗ୍ରହଣ କରନ୍ତି ସେଥିରେ ସେମାନଙ୍କ ପ୍ରତିନିଧିତ୍ୱ ବଢାଇବା ପାଇଁ ଏହି ବ୍ୟବସ୍ଥା କରାଯାଉଛି । ସେଥି ପାଇଁ ଦେଶରେ ଖେଲୋ ଇଣ୍ଡିଆ ମହିଳା ଲିଗ୍ମାନ ଆୟୋଜିତ ହେଉଛି । ଏହି ଲିଗ୍ରେ ୧୪ପ୍ରକାର ଖେଳକୁଦ ରହିଛି ଏବଂ ଏଥିରେ ୨୩, ୯୬୩ ମହିଳା ଭାଗ ନେଇଛନ୍ତି ।
ଭିନ୍ନକ୍ଷମ ବର୍ଗର କ୍ରୀଡାବିତ୍ମାନଙ୍କୁ ପ୍ରୋତ୍ସାହିତ କରିବା ପାଇଁ ଏକ ଉତ୍ସର୍ଗୀକୃତ କେନ୍ଦ୍ର ପ୍ରତିଷ୍ଠା କରାଯାଇଛି । ଏହା ଜାତୀୟ ଉତ୍କର୍ଷ କେନ୍ଦ୍ର  ଯୋଜନାରେ ‘ସାଇ’ ଆଞ୍ଚଳିକ କେନ୍ଦ୍ର ଅହମ୍ମଦାବାଦରେ କାର୍ଯ୍ୟ କରୁଛି। ଏହି କେନ୍ଦ୍ରରେ ଆଥଲେଟିକ୍ସ, ବ୍ୟାଡମିଣ୍ଟନ, ଅସିଚାଳନା, ସନ୍ତରଣ, ପାୱାର ଲିଫ୍ଟିଂ ଓ ଟେବୁଲ ଟେନିସ ଭଳି ପାରା ସ୍ପୋର୍ଟର ତାଲିମ ସୁବିଧା ଉପଲବ୍ଧ । ଆହୁରି ମଧ୍ୟ ସବୁ ‘ସାଇ’ ଷ୍ଟାଡିୟମ ଓ ତାଲିମ କେନ୍ଦ୍ରକୁ ଭିନ୍ନକ୍ଷମଙ୍କ ପାଇଁ ଅନୁକୂଳ କରାଯାଇଛି ।
ଏବେ ଭାରତୀୟ ପାରା ଅଲିମ୍ପିକ୍ସ କମିଟି ବା ପିସିଆଇ, ଅଖିଳ ଭାରତୀୟ ବଧିର କ୍ରୀଡା ମହାସଂଘ  ଏବଂ ସ୍ପେଶାଲ ଅଲିମ୍ପିକ୍ ଭାରତ କୁ କେନ୍ଦ୍ର କ୍ରୀଡା ଓ ଯୁବ ବ୍ୟାପାର ମନ୍ତ୍ରଣାଳୟ ଆର୍ôଥକ ସହାୟତା ଯୋଗାଇ ଦେଉଛି । ଏହି ଅର୍ଥକୁ ଭିନ୍ନକ୍ଷମ କ୍ରୀଡାବିତଙ୍କ ତାଲିମ ଓ ପ୍ରଶିକ୍ଷଣ ନିମନ୍ତେ ଖର୍ଚ୍ଚ କରିବାର ବ୍ୟବସ୍ଥା ରହିଛି । ତା’ଛଡା ଏହି ଆର୍ଥିକ ସହାୟତାରେ ଭିନ୍ନକ୍ଷମ କ୍ରୀଡାବିତଙ୍କ ପାଇଁ ଆବଶ୍ୟକ ତାଲିମ ଭିତ୍ତିଭୂମି ସୃଷ୍ଟି, ଅତରିକ୍ତ ପୋଷକ ଆହାର ଯୋଗାଣ, ଅତ୍ୟାଧୁନିକ ଭିତ୍ତିଭୂମି, ରହିବା ବ୍ୟବସ୍ଥା, ଭ୍ରମଣ ସୁବିଧା, ପ୍ରତିଷ୍ଠିତ ଦେଶୀ ଓ ବିଦେଶୀ ପ୍ରଶିକ୍ଷକଙ୍କୁ ନିୟୋଜିତ କରିବା ବ୍ୟବସ୍ଥା କରାଯାଇଛି । ଏହା ବ୍ୟତୀତ ଏହି ଅର୍ଥରେ ସପୋର୍ଟ ଷ୍ଟାଫ ରଖିବା, ସ୍ପୋର୍ଟସ କିଟ୍ କ୍ରୟ ଆଦିର ବ୍ୟବସ୍ଥା ରହିଛି ।
ଭିନ୍ନକ୍ଷମ କ୍ରୀଡାବିତ୍ଙ୍କ ବିଦେଶରେ ତାଲିମ ଗ୍ରହଣ ଏବଂ ଆର୍ନ୍ତଜାତିକ ପ୍ରତିଯୋଗିତାରେ ଭାଗ ନେବା ପାଇଁ ଏହି ଯୋଜନାରେ ଏନ୍ଏସ୍ଏଫ ନିମନ୍ତେ ବଜେଟ ଅନୁମୋଦନ କରାଯାଉଛି । ଏ ବାବଦରେ କେତେ ଅର୍ଥ ପିସିଆଇ, ଏଆଇଏସ୍ସିଡି ଓ ଏସ ଓ ବିକୁ ଏସ୍ଟିସି ମାଧ୍ୟମରେ ଗତ ଚାରିବର୍ଷ ମଧ୍ୟରେ ଓ ଚଳିତବର୍ଷ ଯୋଗାଇ ଦିଆଯାଇଛି ତାହାର ସବିଶେଷ ବିବରଣୀ କ୍ରୀଡା ଓ ଯୁବବ୍ୟାପାର ମନ୍ତ୍ରୀ ଶ୍ରୀ ଅନୁରାଗ ସିଂ ଠାକୁର ଲୋକସଭାରେ ଏକ ପ୍ରଶ୍ନର ଲି୍ଖିତ ଉତ୍ତରରେ ଜଣାଇଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କୁ ଭେଟିଲେ ଗୁଗୁଲ ସିଇଓ ସୁନ୍ଦର ପିଚାଇ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଗୁଗୁଲ ସିଇଓ ଶ୍ରୀ ସୁନ୍ଦର ପିଚାଇ ଭେଟି ନବାଚାର ଓ ପ୍ରଯୁକ୍ତି ସହ ଅନ୍ୟ ପ୍ରସଙ୍ଗରେ ଆଲୋଚନା କରିଛନ୍ତି ।
ସୁନ୍ଦର ପିଚାଇଙ୍କ ଏକ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ସୁନ୍ଦର ପିଚାଇ, ଆପଣଙ୍କୁ ଭେଟି ନବାଚାର, ପ୍ରଯୁକ୍ତି ଓ ଅନ୍ୟ ପ୍ରସଙ୍ଗରେ ଆଲୋଚନା କରିବା ସୁଖଦ ଥିଲା । ଏହା ଖୁବ ଗୁରୁତ୍ୱପୂର୍ଣ୍ଣ ଯେ ବିଶ୍ୱରେ ମାନବ ସମୃଦ୍ଧି ଓ ନିରନ୍ତର ବିକାଶରେ ପ୍ରଯୁକ୍ତିର ସୁଫଳ ପାଇବା ପାଇଁ ବିଶ୍ୱକୁ ମିଳିତ ଭାବେ କାମ କରିବାକୁ ହେବ ।”
<blockquote class="twitter-tweet"><p lang="en" dir="ltr">Was a delight to meet you <a href="https://twitter.com/sundarpichai?ref_src=twsrc%5Etfw">@sundarpichai</a> and discuss innovation, technology and more. It is important the world continues to work together to leverage tech for human prosperity and sustainable development. <a href="https://t.co/cbJG1U1v01">https://t.co/cbJG1U1v01</a></p>— Narendra Modi  <a href="https://twitter.com/narendramodi/status/1604850047224807425?ref_src=twsrc%5Etfw">December 19, 2022</a></blockquote> <script async src="https://platform.twitter.com/widgets.js" charset="utf-8"></script>
SR
(